ПРОТОКОЛ № 10
от заседанието на Комисия „Международна дейност” на ВСС, 
проведено на 25.02.2015 г.

	Днес, 25.02.2015 г., сряда, 11.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Международна дейност”, в състав:

         ПРЕДСЕДАТЕЛ: 	Соня Найденова
ЗАМ.-ПРЕДСЕДАТЕЛ:	Мария Кузманова 
               ЧЛЕНОВЕ:	Магдалена Лазарова
				Михаил Кожарев - отсъства
					Милка Итова - отсъства

	На заседанието на присъства експертният сътрудник на комисията: Страхил Недков - младши експерт–международна дейност, дирекция „Международна дейност” - АВСС.

1.	ОТНОСНО:  Писмо от Имке Лугтен – секретар по проекта на Европейската мрежа на съдебните съвети (ЕМСС) „Независимост и отчетност на съдебната власт“, във връзка с предстоящата четвърта среща на проектния екип, която ще се проведе в периода 09 – 10 април 2015 г. в гр.Лисабон, Португалия.

Комисия „Международна дейност”
Р Е Ш И:

1.1.	Отлага разглеждането на точката за следващото заседание на комисията.
1.2.	ДА се изпрати писмо до г-н Сотир Цацаров – главен прокурор на РБ за определяне на представител на прокуратурата, който да вземе участие в предстоящата четвърта среща на проектния екип на ЕМСС, която ще се проведе в периода 9 – 10 април 2015 г. в гр. Лисабон, Португалия. 

2.	ОТНОСНО: Получено писмо по електронната поща от Фриц Бакер, във връзка с изследване на независимостта на съдиите на ЕМСС.

Комисия „Международна дейност”
Р Е Ш И:

2.1.	ОДОБРЯВА предложението за изследване на независимостта на съдиите чрез попълване на въпросник. 
2.2.	ИЗПРАЩА преписката на КПКИТС за предложение начина на предоставяне на Въпросника на съдиите в Република България.
2.3.	Предложението за попълване на Въпросника да се внесе на заседание на ВСС. 

3.	ОТНОСНО: Приложение 1 – Техническа спецификация по поддейност 1 „Обновяване на интернет сайта на Висшия съдебен съвет“, на дейност 6 „Организиране и провеждане на информационна кампания“ по проект „Укрепване на капацитета на ВСС за по-добро управление на комуникационните процеси и повече прозрачност в дейността на съдебната система“, изпратено от комисия „Публична комуникация“ за мнения, идеи и предложения.
Комисия „Международна дейност”
Р Е Ш И:

3.1.	ПРИЕМА за сведение Приложение 1 – Техническа спецификация по поддейност 1 „Обновяване на интернет сайта на Висшия съдебен съвет“, на дейност 6 „Организиране и провеждане на информационна кампания“ по проект „Укрепване на капацитета на ВСС за по-добро управление на комуникационните процеси и повече прозрачност в дейността на съдебната система“.
3.2.	ИЗПРАЩА на Комисия „Публична комуникация“ предложенията на комисия „Международна дейност“ относно структурирането и съдържанието на новия интернет сайт.

4.	ОТНОСНО: Предложения за дейности на комисия „Международна дейност“ за включване в Годишната програма за дейността на ВСС за 2015 г. 

Комисия „Международна дейност”
Р Е Ш И:

4,1  ПРЕДЛАГА дейности от програмата на комисия „Международна дейност“ за включване в Годишната програма за дейността на ВСС за 2015 г. 

5.	ОТНОСНО: Обявени вакантни позиции за командировани национални експерти на Интернет страницата на МвНР с краен срок за кандидатстване 16.03.2015 г. и 20.04.2015 г.

Комисия „Международна дейност”
Р Е Ш И:

5.1.	ПРИЕМА за сведение предоставената информация.
5.2.	ВЪЗЛАГА на експертите от дирекция „Международна дейност” да изготвят и публикуват обява за позиции JUST.C.3; JUST.A.1; JUST.A.3; ОLAF.D.4 и SJ.BUDG на Интернет страницата на ВСС.

	6. ОТНОСНО: 1. Доклад от представляващия ВСС  и председател на Комисия „Международна дейност“ Соня Найденова от участие в Първата среща на експертната група по проекта „Независимост и отчетност на съдебната власт“ на Европейската мрежа на съдебните съвети (ЕМСС), проведена на 13 октомври 2014 г. в гр. Хага, Холандия. 
		2. Доклад от представляващия ВСС  и председател на Комисия „Международна дейност“ Соня Найденова от участие в среща на проектния екип на Европейската мрежа на съдебните съвети (ЕМСС) – „Независимост и отчетност на съдебната власт“, проведена в периода 1-2 декември 2014 г. в гр. Брюксел, Белгия.

Комисия „Международна дейност”
Р Е Ш И:

6.1.	ПРИЕМА за сведение докладите от представляващия ВСС и председател на комисия „Международна дейност“ Соня  Найденова от участие в Първата среща на експертната група по проекта „Независимост и отчетност на съдебната власт“ на ЕМСС, проведена на 13 октомври 2014 г. в гр.Хага, Холандия; Доклад от представляващия ВСС и председател на комисия „Международна дейност“ Соня Найденова от участие в среща на проектния екип на ЕМСС – „Независимост и отчетност на съдебната власт“, проведена в периода 1-2 декември 2014 г. в гр.Брюксел, Белгия
6.2.	ДОКЛАДИТЕ да бъдат внесени на заседание на ВСС за запознаване.

7.	ОТНОСНО: Писмо от Министерство на външните работи – дирекция „Обща външна политика и политика за сигурност на ЕС“ относно предоставяне на информация от държавите членки по Регламент (EC) 267/2012 относно санкциите от ЕС по отношение на Иран.

Комисия „Международна дейност”
Р Е Ш И:

7.1.	ПРИЕМА за сведение писмото от Министерство на външните работи – дирекция“ относно предоставяне на информация от държавите членки по Регламент (EC) 267/2012 относно санкциите от ЕС по отношение на Иран.
7.2.	ДА СЕ ИЗПРАТИ писмо до дирекция „Обща външна политика и политика за сигурност на ЕС” в Министерство на външните работи, с което да се информира, че поради краткия срок и необходимостта от събиране на информация от съдилищата, същата не може да бъде своевременно предоставена.

8.	ОТНОСНО: Извлечение от протокол № 8 от заседанието на комисия „Бюджет и финанси“ на ВСС, проведено на 18.02.2015 г. във връзка с решение № 3 на комисия „Международна дейност“ по протокол № 7/09.02.2015 г.

Комисия „Международна дейност”
Р Е Ш И:

8.1.	ПРИЕМА за сведение извлечението от протокол № 8 от заседанието на комисия „Бюджет и финанси“ на ВСС, проведено на 18.02.2015 г. 
8.2.	ПРЕДЛАГА на  Главният секретар на ВСС да възложи на Божидар Николаев Илиев – „старши експерт – европейски и международни програми и проекти“ да изготвя обобщените тримесечни справки за изпълнение на дейностите по всички проекти, по които ВСС е бенефициент.
8.3.	УКАЗВА на Главният секретар да уточни с ръководителите на проектите начина и механизма за възлагане на задачи на служителя - Божидар Николаев Илиев – „старши експерт – европейски и международни програми и проекти“.

9.	ОТНОСНО: Извлечение от протокол № 8 от заседание на комисия „Бюджет и финанси“ на ВСС, проведено на 18.02.2015 г., във връзка с решение № 9 на комисия „Международна дейност“ по протокол № 7/09.02.2015 г.

Комисия „Международна дейност”
Р Е Ш И:

9.1.	ПРИЕМА за сведение изготвената Справка за извършени представителни разходи през 2014 г. 
9.2.	ЗА следващото заседание на комисията да бъде поканен директора на Дирекция „Финанси и бюджет“ или друг служител от дирекцията за обсъждане на представената справка. 

10.	ОТНОСНО:  Бележки и коментари от страна на ВСС във връзка с проект на доклад на Групата държави срещу корупцията (GRECO) за оценка на България от Четвъртия кръг на мониторинга.

Комисия „Международна дейност”
Р Е Ш И:

10.1.	 ПРИЕМА за сведение превода във връзка с проект на доклад на Групата държави срещу корупцията (GRECO) за оценка на България от Четвъртия кръг на мониторинга.
 
10.2.	ОПРЕДЕЛЯ за участие в дискусия в рамките на първото четене на Доклада на Групата държави срещу корупцията (GRECO) за оценка на България от Четвъртия кръг на мониторинга, за периода 23 – 24 март в гр. Страсбург, Франция, следните лица:

	- Незабравка Стоева – член на ВСС и председател на КПУКИИВСС 
	- Ясен Тодоров – член на ВСС и председател на КПЕПК 
	- ............................... – преводач от английски на български език и обратно.
10.3.	Пътните разходи, разходите за три нощувки, разходите за дневни пари за четири дни, разходите за медицински застраховки, както и разходите за преводач са за сметка на ВСС. Пътуването ще се извърши със самолет. 
10.4.	 ИЗПРАЩА преписката на комисия „Бюджет и финанси“ за сведение и по компетентност. 

11.	ОТНОСНО:  Решения на постоянните комисии на ВСС във връзка с предоставяне на срок за изпълнение на одобрените от ВСС мерки и дейности, както и за предложения за включване на нови мерки в План за действие за изпълнение на препоръките на ЕК от Доклада на Комисията до Европейския парламент и Съвет относно напредъка на България по Механизма за сътрудничество и оценка от 28 януари 2015 г. 

Комисия „Международна дейност”
Р Е Ш И:

11.1.	 ПРИЕМА за сведение представените решения на постоянните комисии на ВСС във връзка с предоставяне на срок за изпълнение на одобрените от ВСС мерки и дейности, както и за предложения за включване на нови мерки в План за действие за изпълнение на препоръките на ЕК от Доклада на Комисията до Европейския парламент и Съвет относно напредъка на България по Механизма за сътрудничество и оценка от 28 януари 2015 г.
11.2.	   Предлага на ВСС да одобри заложените мерки от страна на ВСС в Плана за действие за изпълнение на препоръките на ЕК от Доклада на Комисията до Европейския парламент и Съвет относно напредъка на България по Механизма за сътрудничество и оценка от 28 януари 2015 г. 

12.	ОТНОСНО: Писмо от фондация „Америка за България“ във връзка с отправена покана за посещение на членове на Висшия съдебен съвет в Съединените американски щати в периода 12 – 24 април 2015 г. 

Комисия „Международна дейност”
Р Е Ш И:

12.1.	 ПРИЕМА за сведение писмото от фондация „Америка за България“ във връзка с отправена покана за посещение на членове на Висшия съдебен съвет в Съединените американски щати в периода 12 – 24 април 2015 г.
12.2.	 ИЗПРАЩА писмото на комисия „Бюджет и финанси“ за сведение и по компетентност.
12.3.	След получаване на становище от комисия „Бюджет и финанси” поканата да бъде внесена на заседание на ВСС.

13.	ОТНОСНО: Получена по електронната поща Стенограма от второто заседание на Националния координационен механизъм по правата на човека, проведено на 22 януари 2015 г.

Комисия „Международна дейност”
Р Е Ш И:

13.1.	ПРИЕМА за сведение получената по електронната поща Стенограма от второто заседание на Националния координационен механизъм по правата на човека, проведено на 22 януари 2015 г.

14.	ОТНОСНО: Доклад от Майя Русева, съдия в Софийски апелативен съд, командирована във Върховния касационен съд и член на Консултативния съвет на Европейските съдии.

Комисия „Международна дейност”
Р Е Ш И:

14.1.	 ПРИЕМА за сведение доклада от Майя Русева, съдия в Софийски апелативен съд, командирована във Върховния касационен съд и член на Консултативния съвет на Европейските съдии.
14.2.	ДОКЛАДЪТ да бъдат внесен на заседание на ВСС за запознаване.

15.	ОТНОСНО: Предложение за промяна начина на формиране на членската вноска в Европейската мрежа на съдебните съвети за 2016 г., на база брутен вътрешен продукт и население.
 
Комисия „Международна дейност”
Р Е Ш И:

15.1.	 ПРИЕМА Предложението за промяна начина на формиране на членската вноска в Европейската мрежа на съдебните съвети за 2016 г., на база брутен вътрешен продукт и население.
15.2.	 ИЗПРАЩА предложението на комисия „Бюджет и финанси“ по компетентност, след което да бъде внесено на заседание на ВСС.

 
ПРЕДСЕДАТЕЛ НА 
КОМИСИЯТА: /П/
                         СОНЯ НАЙДЕНОВА